Jornada Informativa/formativa: Decideix el futur de la nostra muntanya
14 de setembre de 2017

Carcaixent

El Grup Promotor Post Incendi enceta el primer procés de participació ciutadana per treballar sobre les opcions que hi ha de propietat i custòdia del nostre territori. El primer pas per dur endavant en garanties aquest moviment de participació és l'adquisició de capacitats, ens cal estar ben informats i conèixer totes les opcions que tenim a l'abast per poder prendre les decisions amb consciència. La primera activitat que realitzarem serà aquesta jornada formativa on comptarem amb la presència de Javier Serrano i Boro Martínez, advocats experts en la matèria.

Al llarg dels mesos d'octubre i novembre el grup promotor seguirà treballant sobre aquest tema amb la realització de tallers formatius i exposicions, per poder apropar la informació treta d'aquestes jornades a tota la població, realitzant a desembre la primera fase d'aquest procés participatiu convocant a la població per tal que decidisca sobre la propietat de la nostra muntanya i sobre qui i com l'ha de custodiar.

Ús animem a assistir a la primera jornada formativa del 22 de setembre que tindrà lloc a l'auditori de les dominiques a les 18:30.

Més informació i contacte: gp.postincendi@carcaixent.es

Organitza: Grup Promotor Post Incendi i l'Ajuntament de Carcaixent.